પરસ્પર રીતે વિરોધાભાસી લાગતી આપણી રહેણીકરણીમાં ક્યારેક સ્પંદનો એકસરખાં પણ હોય છે. અને એટલે જ વિવિધતામાં એકતા જેવા સમાજોનું સાયુજ્ય પણ રચાતું હોય છે. સહઅસ્તિત્વનું ઘડતર થાય છે. આપણા અહોભાવનું આવરણ ઘણી વખત આવા પ્રસંગોને યથાતથ સ્વરૂપમાં જોવા માટે બાધારૂપ સાબિત થતા હોય છે. અહોભાવના મોહપાશ કે આપણા પોતાના ખયાલો અથવા માન્યતાના માપદંડો કોઈક નવીન ચીજ માટે માત્ર આશ્ચર્યચિહ્ન બનીને અટકી જાય છે.